PRM รูด 5% โบรกฯปรับราคาเป้าหมายเหลือ 12.40 บ. หลังหั่นกำไรปี 60-62 ลงกว่า 23%
PRM รูด 5% โบรกฯปรับราคาเป้าหมายเหลือ 12.40 บ. หลังหั่นกำไรปี 60-62 ลงกว่า 23% ล่าสุด ณ เวลา 16.34 น. ราคาอยู่ที่ 9.65 บาท ลบ 0.55 บาท หรือ 5.39% สูงสุดที่ 10.30 บาท ต่ำสุดที่ 9.60 บาท มูลค่าซื้อขายที่ 406 ล้านบาท
12 ธ.ค. 2560

ผู้สื่อข่าวรายงานว่า ราคาหุ้นบริษัท พริมา มารีน จำกัด (มหาชน) หรือ PRM ณ เวลา 16.34 น. ราคาอยู่ที่ 9.65 บาท ลบ 0.55 บาท หรือ 5.39% สูงสุดที่ 10.30 บาท ต่ำสุดที่ 9.60 บาท มูลค่าซื้อขายที่ 406 ล้านบาท

ด้านนักวิเคราะห์ บล.กสิกรไทย ระบุในบทวิเคราะห์ฯแนะ”ซื้อ”หุ้น บมจ.พริมา มารีน (PRM) แต่ปรับลดราคาเป้าหมายลงเป็น 12.40 บาท จาก 13.50 บาท เนื่องจากปรับลดประมาณการกำไรสุทธิปี 60-62 ลง 23%/25.2%/9.4% ตามการปรับลดประมาณการรายได้และปรับเพิ่มค่าใช้จ่ายการขาย (COGS)
อย่างไรตาม คาดว่าแรงกดดันของค่าเสื่อมราคาที่สูงขึ้นในปี 2560 จะบรรเทาลงในปี 2561 จากราคาซากเรือ ณ ปัจจุบันที่สูงกว่าปี 2559 อยู่ถึง 35% โดยคาดว่ากำไรสุทธิจะแตะระดับต่ำสุดในไตรมาส 3/60 ก่อนที่จะฟื้นตัวขึ้นในไตรมาส 4/60 จากการแปลงสภาพสัญญาซื้อขายเรือบรรทุกน้ำมันระหว่างประเทศไปเป็นรูปแบบ time charter และรายได้ของธุรกิจบริหารจัดการเรือที่คาดสูงขึ้น
ทั้งนี้ คาดว่าราคาหุ้นรับรู้ปัจจัยลบที่เกิดขึ้นจาก utilization rate ของธุรกิจ FSU ซึ่งให้บริการเรือขนส่งและจัดเก็บ ที่อยู่ในระดับต่ำและค่าเสื่อมราคาที่สูงขึ้นแล้วหลังราคาหุ้นปรับลดลง 17% ตั้งแต่วันที่ 1 พ.ย. ที่ผ่านมาเทียบกับของ SET ที่ลดลง 0.9%
 